امریکا قوشمه ایالتلریده, تورک دولت لری تشکیلاتی نینگ قوریلگن لیگی نینگ 13 ییللیگی مناسبتی بیلن, تورکیه نینگ واشنگتن سفارتی ده بیر مراسم بولیب اوتدی.
تورکیه نینگ واشنگتن ایلچیسی حسن مراد مرجان و عیالی اینجی مرجان میزبانلیگیده بولیب اوتگن مراسم گه, امریکا قوشمه ایالتلری تشقی ایش لر وزیرلیگی معارف مستشاری ایریکا اولسون و تورک دولت لری نینگ ایلچی لری اشتراک قیلدی.
تورکیه نینگ واشنگتن ایلچیسی حسن مراد مرجان اوشبو مراسمده قیلگن معروضه سیده, تورک دولت لری نینگ جغرافی جهت دن بیر بیر لری دن اوزاق بولیش لری گه قره مسدن خلق لری اورته سیده جوده یقین بیر ارتباط نینگ موجود ایکن لیگی نی بیلدیررایکن, دولت لر آره سیده سیاسی و تخنیکی همکارلیک نی کوچه یتیریش و تاریخی و مدنی میراث نی حمایه لش نی هدف قیلیب آلگن لیک لری نی اورغوله دی.
امریکا قوشمه ایالتلری تشقی ایش لر وزیرلیگی معارف مستشاری ایریکا اولسون ایسه قیلگن صحبتیده, تورک دولت لری بیلن بولگن مناسبت لرنینگ اهمیتی گه دقت قره تدی.
اولسون, تورک لریده کوپ ایشله گن لیگی نی بیلدیررایکن, اوشبو تشکیلات نینگ نیمه لر قیلیشی نینگ ممکن ایکن لیگی نی یخشی بیلگن لیگی نی معلوم قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
